open-index/open-wikipedia-markdown huggingface dataset:
பன்றிகள் விரிகுடா படையெடுப்பு

1961 **பன்றிகள் விரிகுடா படையெடுப்பு** (*Bay of Pigs Invasion*) என்பது கியூபாவினால் நாடுகடத்தப்பட்ட இராணுவத்தினரால் கியூபா மீது மேற்கொள்ளப்பட்ட ஒரு தோல்வியடைந்த தாக்குதலைக் குறிக்கும். இப்படையெடுப்பு பிடெல் காஸ்ட்ரோவின் அரசைக் கவிழ்ப்பதற்காக ஜோன் எஃப். கென்னடி அதிபராக வந்தவுடன் ஐக்கிய அமெரிக்காவினால் திட்டமிடப்பட்டு அவர்களின் நிதிப் பங்களிப்பினால் மேற்கொள்ளப்பட்டது. இத்தாக்குதலை அடுத்து கியூபா-அமெரிக்க உறவுகள் மோசமாகப் பாதிக்கப்பட்டது.

இத்தாக்குதலை நடத்தியவர்கள் தென்மேற்கு கியூபாவின் பன்றிகள் விரிகுடாவில் தரையிறங்கியமையினால் இது "பன்றிகள் விரிகுடா படையெடுப்பு" என அழைக்கப்படுகிறது.

## முற்றுகை
ஏப்ரல் 15, 1961, காலையில் மூன்று சிறியரக விமானங்கள் அண்டோனியோ மக்கேயோ விமானநிலையம், மற்றும் முக்கிய தளங்கள் மீது குண்டுகளை வீசின. தீவு முழுமையும் 48 மணிநேரத்துக்கு விமானத் தாக்குதல் நடத்தத் திட்டமிடப்பட்டிருந்தது. ஆனாலும் திட்டமிட்டபடி வான் தாக்குதல் நடத்தப்படவில்லை. காஸ்ட்ரோவின் வான்படைத் தளங்களைத் தாக்கும் இரண்டாவது திட்டம் இடைநிறுத்தப்பட்டது.

ஏப்ரல் 17 இல் 1,511 பேரை ஏற்றிக் கொண்டு நான்கு கப்பல்கள் கியூபாவின் பிக்ஸ் விரிகுடாவில் இறங்கின. இவற்றுடன் சிஐஏயின் இரண்டு கப்பல்கள் தாக்குதல்களுக்குத் தேவையான இராணுவத் தளபாடங்களை ஏற்றி வந்தன. இந்த சிறிய படையினர் உள்ளூர் மக்களின் ஆதரவுடன் ஹவானாவுக்குள் புகுவதற்குத் திட்டமிட்டிருந்தனர். இந்த முற்றுகையினால் காஸ்ட்ரோவுக்கு எதிராக மக்கள் அணி திரள்வார்கள் என சிஐஏ எதிர்பார்த்திருந்தது. ஆனாலும், முற்றுகை தொடங்க முன்னரே உள்ளூர் அமெரிக்க ஆதரவாளர்கள் பலரை சிறைகளில் அடைத்தது காஸ்ட்ரோ அரசு,.

சோவியத் ஒன்றியத்தின் கனரக பீரங்கிகள் கியூபா இராணுவத்தினரால் பாவிக்கப்பட்டன..

350px|left|thumb|பன்றிகள் விரிகுடாவைக் காட்டும் வரைபடம்
வான் தாக்குதலின் போது 10 கியூபா எதிராளிகளும், நான்கு அமெரிக்க விமானிகளும், 6 கியூபா விமானிகளும் இறந்தனர். ஏப்ரல் 21 இல் தாக்குதல் நிறைவடைந்தபோது 68 கியூபா நாடுகடத்தப்பட்டவர்கள் கொல்லப்பட்டனர். மீதியானவர்கள் அனைவரும் கைப்பற்றப்பட்டனர். கைப்பற்றப்பட்ட 1,209 பேர்கள் மீதான விசாரணைகள் உடனேயே ஆரம்பிக்கப்பட்டு சிலர் தூக்கிலிடப்பட்டனர். மீதமானோர் 30 ஆண்டுகள் வரையில் சிறைத்தண்டனை பெற்றனர். ஐக்கிய அமெரிக்காவுடன் 20 மாதங்கள் நடத்தப்பட்ட பேச்சுவார்த்தையின் பின்னர் இவர்கள் விடுவிக்கப்பட்டு நாடுகடத்தப்பட்டனர். பதிலுக்கு கியூபா $53 மில்லியன் பெறுமதியான உணவு மற்றும் மருந்து வகைகளைப் பெற்றுக் கொண்டது.

## மேற்கோள்கள்

## வெளி இணைப்புகள்
* நியூயோர்க் டைம்ஸ் தலைப்புச் செய்தி, ஏப்ரல் 18, 1961
* கியூபாவின் வரலாறு

பகுப்பு:கியூபா
பகுப்பு:ஐக்கிய அமெரிக்க வரலாறு
பகுப்பு:பனிப்போர்
இந்தியா டுடேயின் 60 மகத்தான இந்தியர்கள்

thumb|right|250px| இந்தியா டுடே இதழில் அட்டைப்படம்
இந்திய நாடு விடுதலை பெற்று 60 ஆண்டுகள் நிறைவானதை முன்னிட்டு 2008 ஆம் ஆண்டின் ஏப்ரல் 23 தேதியிட்ட இந்தியா டுடே இதழ் ஒரு சிறப்பிதழாக வெளிவந்தது. அந்த இதழில் இந்திய நாட்டின் 60 சிறப்புமிக்கவர்களைக் குறித்தக் கட்டுரைகள் வெளிவந்தன. இந்தச் சிறப்பிதழுக்காக இணையம், குறுஞ்செய்தி ஊடகங்கள் வழியே எடுக்கப்பட்ட வாக்கெடுப்பில் பெறப்பட்ட 18928 வாக்குகளில் பகத் சிங், சுபாஷ் சந்திர போஸ், மகாத்மா காந்தி ஆகியோருக்கு முறையே 37%, 27%%, 13% வாக்குகள் பதிவாகியிருக்கின்றன. இந்திய விடுதலைப் போராட்டத்தில் ஆயுதப் போராட்டத்தை பகத் சிங், சுபாஷ் சந்திர போஸ் ஆகியோர் தெரிவு செய்திருந்தனர் என்பதும், மகாத்மா காந்தி அறப்போராட்டத்தை முன்னெடுத்தார் என்பதும் இங்கு குறிக்கத்தக்கது. மேலும், 60 பேரில் பத்து பேர் தமிழ்நாட்டைச் சேர்ந்தவர்கள்.

* பி. ஆர். அம்பேத்கர்
* கா. ந. அண்ணாதுரை
* சுபாஷ் சந்திர போஸ்
* இந்திரா காந்தி
* மோகன்தாஸ் கரம்சந்த் காந்தி
* ராம் மனோகர் லோகியா
* சரோஜினி நாயுடு
* இ. எம். எஸ். நம்பூதிரிபாட்
* ஜவகர்லால் நேரு
* ஜெய பிரகாஷ் நாராயண்
* சர்தார் வல்லபாய் பட்டேல்
* ராஜேந்திர பிரசாத்
* சர்வபள்ளி ராதாகிருஷ்ணன்
* பி. சி. ராய்
* பகத் சிங்
* பால கங்காதர திலகர்
* அடல் பிகாரி வாஜ்பாயி
* திருபாய் அம்பானி
* பி. சி. மஹால்லோபிஸ்
* ஜே. ஆர். டி. டாடா
* அமார்த்ய சென்
* ஹோமி பாபா
* எஸ். எஸ். பட்னாகர்
* ஜே. சி. போஸ்
* ஏ. பி. ஜே. அப்துல் கலாம்
* சி. வி. இராமன்
* ராஜா ராமண்ணா
* இராமானுசன்
* மொன்கொம்பு சாம்பசிவன் சுவாமிநாதன்
* விக்ரம் சாராபாய்
* பாபா ஆம்தே
* ராம்நாத் கோயங்கா
* வர்கீஸ் குரியன்
* எஸ். எச். எஃப். ஜெ. மானேக்சா
* இராசாராம் மோகன் ராய்
* அன்னை தெரேசா
* விஸ்வநாதன் ஆனந்த்
* தியான் சந்த்
* பிரகாஷ் பதுகோனே
* மில்கா சிங்
* சச்சின் டெண்டுல்கர்
* பேகம் அக்தர்
* முல்க்ராஜ் ஆனந்த்
* ருக்மிணி தேவி அருண்டேல்
* பீம்சென் ஜோஷி
* ராஜ் கபூர்
* பிஸ்மில்லா கான்
* லதா மங்கேஷ்கர்
* ஜூபின் மேத்தா
* சூர்யகாந்த் திரிபாதி நிராலா
* ஆர். கே. நாராயண்
* தண்டிராஜ் கோவிந்த் பால்கே
* முன்ஷி பிரேம்சந்த்
* சத்யஜித் ரே
* பிமல் ராய்
* ரவி ஷங்கர்
* அம்ரிதா ஷெர்கில்
* ரவீந்திரநாத் தாகூர்
* ராஜா ரவி வர்மா
* லக்மி விஸ்வநாதன்

## மேற்கோள்

பகுப்பு:இதழ்கள்
பகுப்பு:இந்தியர்கள்
சோயூஸ் திட்டம்

**சோயூஸ் திட்டம்** (*Soyuz program*, ரஷ்ய மொழி: Союз, தமிழ்: ஒன்றியம்) என்பது 1960களின் ஆரம்பப்பகுதிகளில் சோவியத் ஒன்றியத்தினால் மனிதரை விண்வெளிக்குக் கொண்டு செல்வதற்காக ஆரம்பிக்கப்பட்ட ஒரு விண்வெளித் திட்டமாகும். இது சோவியத் விண்வெளி வீரரை சந்திரனுக்கு கொண்டுசெல்ல ஆரம்பிக்கப்பட்ட திட்டத்தின் ஒரு பகுதியாகவும் இருந்தது. சோயூஸ் விண்கலம் இத்திட்டத்தின் ஒரு பகுதியாகும். சோவியத் ஒன்றியத்தின் கலைப்புக்குப் பின்னர் ரஷ்ய விண்வெளி நிறுவனம் இத்திட்டத்தை முன்னெடுத்து வருகிறது.

## சோயூஸ் விண்கலம்

சோயூஸ் விண்கலங்கள் பல முறை வெவ்வேறு பயணங்களுக்காக மாற்றியமைக்கப்படன. அவையாவன:
* சோயூஸ் A (1963)
* சோயூஸ் 7K-OK (1967-1971)
** சோயூஸ் 7K-L1 சோண்ட் (1967-1970)
** சோயூஸ் 7K-L3 LOK
** சோயூஸ் 7K-OKS (1971)
*** சோயூஸ் 7K-T அல்லது "ferry" (1973-1981)
*** சோயூஸ் 7K-TM (1975-1976)
* இராணுவ சோயூஸ் (7K-P, 7K-PPK, R, 7K-VI ஸ்வெஸ்டா, OIS)
* சோயூஸ் -T (1976-1986)
* சோயூஸ் -TM (1986-2003)
* சோயூஸ்-டிஎம்ஏ (2003-.... )
*சோயூஸ் TMAT (2009/....)
*சோயூஸ் ACTS (2012/....)

## கிளைத் திட்டங்கள்
* சோண்ட் விண்கலம் சோயூஸ் திட்டத்தின் ஒரு கிளைத் திட்டமாகும். இது பூமியையும் சந்திரனையும் சுற்றிவர ஆரம்பிக்கப்பட்டது.
* புரோகிரஸ் மனிதரற்ற சரக்கு விண்கலங்கள். இவை சல்யூட் மற்றும் மீர் விண்வெளி நிலையங்களுக்கு அனுப்பப்பட்டவை.
* 2007 இலிருந்து சோயூசின் கிளைத் திட்டங்கள் அனைத்துலக விண்வெளி நிலையத்துக்கு மனிதரயும் சரக்குகளையும் கொண்டுசெல்ல பயன்படுத்தப்படுகின்றன.
* சீனாவின் ஷென்ஜோவ் திட்டம் சோயூசின் ஆரம்ப வடிவமைப்பைக் கொண்டு உருவாக்கப்பட்டது.

## மேற்கோள்கள்
சூத்திரர்

**சூத்திரர்** (*Shudra*) வேதங்கள் பொறுப்புகளின் அடிப்படையில் மனிதர்களை நான்கு பிரிவுகளில்அடக்கியது.பாரம்பரியமாக, சூத்திரர்கள் விவசாயிகள் . பண்டைய நூல்கள் சூத்திரனை ஒரு விவசாயி என்று குறிப்பிடுகின்றன. சூத்திரர்கள் தானியங்களை வழங்குபவர்கள் என்று வர்ணிக்கப்படுகிறார்கள் மற்றும் பண்டைய நூல்கள் ஒரு சூத்திரரின் சம்பாதிக்கும் முறையை "அரிவாள் மற்றும் சோளத்தின் காதுகளால்" என்று விவரிக்கின்றன. "வேதங்கள் விவசாயத்தை அழிப்பவை, விவசாயம் வேதங்களை அழிப்பவை" என்ற பண்டைய விதி, சூத்திரர்கள் ஏன் வேதங்களைக் கற்க அனுமதிக்கப்படவில்லை என்பதற்கான காரணங்களில் ஒன்றாகக் காட்டப்படுகிறது. விவசாயிகள் சூத்திரர்களாக நடத்தப்பட்டனர் என்பது பொ.ஊ. 7 ஆம் நூற்றாண்டில் சீன பயணியான சுவான்சாங்கால் ஆவணப்படுத்தப்பட்டுள்ளது. மேலும் இவர்கள் கலப்பு அல்லது சங்கீராக ஜாதிகளை விட அடுத்த நிலையில் இருந்தார்கள்.

.
## மேற்கோள்கள்

## வெளி இணைப்புகள்
*கேட்பாரில்லாமல் கீழ்சாதிகளாக்கப்பட்ட சங்கத் தமிழர் (பிரகஸ்பதி)

பகுப்பு:இந்து சமயத்தில் சாதிகள்
நெதர்லாந்து அண்டிலிசு

**நெதர்லாந்து அண்டிலிசு** (*Netherlands Antilles*) முன்னதாக **நெதர்லாந்து மேற்கிந்திய தீவுகள்** அல்லது **டச்சு அண்டிலிசு/மேற்கிந்தியத்தீவுகள்** கரிபியக் கடலில் சிறிய அண்டிலிசுவில் அமைந்துள்ள நெதர்லாந்து இராச்சியத்தின் முன்னாள் சுயாட்சிப் பகுதியாகும். 2010 ஆம் ஆண்டில் இது கலைக்கப்பட்டிருந்தாலும், இத்தீவுகள் தொடர்ந்து நெதர்லாந்து இராச்சியத்தின் கீழ் வேறு சட்டபூர்வ நிலையில் இருந்து வருகிறது. தற்போது இவை டச்சு கரிபியன் தீவுகள் என அழைக்கப்படுகின்றன.

இம்மண்டலத்தில் இரண்டு தீவுக்குழுமங்கள் காணப்படுகின்றன: குராசோ, பொனைரே தீவுகள் வெனிசுலா கரைக்கு அப்பாலும் செயிண்ட் எசுடேசசு (Sint Eustatius), சபா (Saba),செயிண்ட் மார்டென் (Sint Maarten) தீவுகள் கன்னித் தீவுகளுக்கு தென்கிழக்கிலும் அமைந்துள்ளன. இம்மண்டலத்தின் பொருளாதாரம் உல்லாசப்பிரயாணக் கைத்தொழிலில் தங்கியுள்ளது. நெதர்லாந்து அண்டிலிசுவின் 5 தீவுகளும் ஒன்றுபட்ட அரசியல் அமைப்பாக இல்லாமால் நெதர்லாந்து இராச்சியத்துள் தனித்தனி மண்டலங்களாக பிரிக்கப்படவுள்ளன.

## மூலம்

பகுப்பு:சிறிய அண்டிலிசு
பகுப்பு:நெதர்லாந்து இராச்சியம்
தெற்காசிய தலைநகரங்கள்

இது தெற்காசிய தலைநகரங்களின் பட்டியலாகும்.

## தெற்காசிய தலைநகரங்கள்

## சிலவேலை இவையும் உள்ளடக்கப்படும்




பகுப்பு:தெற்கு ஆசியா
பகுப்பு:ஆசியத் தலைநகரங்கள்
நியூ கலிடோனியா

**நியூ கலிடோனியா** (*New Caledonia*, ) என்பது பிரான்சின் கடல்கடந்த மண்டலமாகும். இம்மண்டலம் தென்மேற்கு பசிபிக் பெருங்கடலில், ஆத்திரேலியாவின் கிழக்கில் இருந்து 1,210 கி.மீ. தூரத்திலும், பிரான்சில் இருந்து 20,000 கி.மீ. தூரத்திலும் அமைந்துள்ளது. மெலனீசியா துணைப்பகுதியில் அமைந்துள்ள இத்தீவுக் கூட்டத்தில் கிராண்ட் டெரே, லோயல்டீ தீவுகள், செசுட்டர்பீல்டு தீவுகள், பெலெப் தீவுக்கூட்டம், மற்றும் பல சிறிய தீவுகளும் உள்ளன. செசுட்டர்பீல்டு தீவுகள் பவளக் கடலில் அமைந்துள்ளது.

நியூ கலிடோனியாவின் நிலப்பரப்பு 18,576 சதுரகி.மீ. ஆகும். மக்கள்தொகை 268,767 ஆகும் (ஆகத்து 2014 கணக்கெடுப்பு) இவர்களில் நியூகலிடோனியாவின் பழங்குடியினர் கனாக்கு மக்கள் எனப்படுவோர், ஐரோப்பியக் குடியேறிகள், பொலினீசிய மக்கள் (குறிப்பாக வலிசியர்), மற்றும் தென்கிழக்காசியர், சிறிய அளவு வடக்கு ஆப்பிரிக்க வம்சாவழியினரும் அடங்குவர்.. இதன் தலைநகரம் நூமியா ஆகும்.

1986 ஆம் ஆண்டு முதல் குடியேற்றங்களை இல்லாதொழிப்பதற்கான ஐக்கிய நாடுகளின் ஆணையம் நியுகலிடோனியாவை சுயாட்சியற்ற மண்டலமாகப் பட்டியலிட்டு வருகிறது. 1987 இல் இங்கு மக்கள் கருத்துக்கணிப்பு மேற்கொள்ளப்பட்டதில், பெரும்பான்மையான மக்கள் விடுதலைக்கு எதிராக வாக்களித்தனர். இரண்டாவது தடவையாக 2018 நவம்பர் 4 இல் இடம்பெற்ற மக்கள் கருத்துக் கணிப்பில் 56.9% மக்கள் பிரான்சுடன் இணைந்திருக்க விருப்பம் தெரிவித்தனர். 2020 இல் நடந்த வாக்கெடுப்பில் 53.3% மக்கள் விடுதலைக்கு எதிராக வாக்களித்தனர். இறுதியாக, 2021 நவம்பர் 12 இல் நடந்த வாக்கெடுப்பில் 96.49% மக்கள் விடுதலைக்கு எதிராகவும், 3.51% மக்கள் ஆதரவாகவும் வாக்களித்தனர். பழங்குடிகளான கனாக்கு மக்கள் கோவிட்-19 பெருந்தொற்றைக் காரணம் காட்டி இவ்வாக்கெடுப்பைப் புறக்கணித்தனர்.

## வரலாறு
நியூகலிடோனியாவில் ஆரம்பகால மனிதக் குடியேற்றங்கள் கிமு 1600 முதல் கிபி 500 (லப்பித்தா காலத்தில்) இடம்பெற்றது. லப்பித்தா மக்கள் பசிபிக் பிராந்தியத்தில் மிகவும் திறமை வாய்ந்த மாலுமிகளாகவும் வேளாண்மையில் சிறந்து விளங்கியதாகவும் அறியப்படுகிறது.

பிரித்தானிய நாடுகாண் பயணி கப்டன் ஜேம்ஸ் குக் முதன்முறையாக நியூகலிடோனியாவை 1774 செப்டம்பர் 4 இல் தனது இரண்டாவது கடற்பயணத்தின் போது கண்ணுற்றார். இசுக்காட்லாந்தின் நினைவாக இதற்கு "புதிய கலிடோனியா" என அவர் பெயரிட்டார். கிராண்ட் டெரே தீவின் மேற்குக் கரையை 1788 இல் கொம்டே டி லப்பேரோசு என்பவர் கண்டுபிடித்தார். லோயால்ட்டி தீவுகளுக்கு வில்லியம் ராவென் என்பவர் 1793-96 இல் பயணம் செய்தார்.

## குறிப்புகள்

## மேற்கோள்கள்

## வெளி இணைப்புகள்
* New Caledonia : picture post card beautiful – Official Government of France website (in English)
* Tourism New Caledonia


பகுப்பு:பிரான்சின் புவியியல்
தற்கொலைத் தாக்குதல்

thumb|right|மே மாதம் 1945-ம் ஆண்டு யு.எஸ்.எஸ் பங்கர் பகுதியில் எற்பட்ட தாக்குதல்

"தற்கொடைத் தாக்குதல்" தன்னை தானே விருப்புடன் சாவைத் தழுவி மேற்கொள்ளும் துணிகரத் தாக்குதலை குறிக்கும். தமிழில் **தற்கொலைத் தாக்கதல்** என்றும் இதைக் குறிப்பர். குறிப்பாக தற்கொலையை மேற்கொள்ளும் பிரிவு தற்கொடை என்றும் அதன் எதிர்ப் பிரிவு தற்கொலை என்றும் குறிப்பர். தற்கொடைத் தாக்குதலை மேற்கொள்ளும் ஒருவரை *தற்கொடையாளி* அல்லது *தற்கொலையாளி* என்று அழைப்படுகிறார்கள்.

## ஜப்பானிய கமிகசே
இரண்டாம் உலகப் போரின் இறுதியில் யப்பான் அடுக்கடுக்காக பல தோல்விகளை சந்தித்துக் கொண்டிருந்தது. இதை தடுப்பதற்காக கமிகசே (யப்பானியம்:神風 [kamikazɛ] *கமி* - கடவுள், *கசே* - காற்று) எனப்பட்ட யப்பானிய பேரரசின் வானோடிகள் தமது வெடிகுண்டு நிரம்பிய தமது வானூர்திகளால் நேச நாட்டுக் கப்பல்களை குறிவைத்து தற்கொடைத் தாக்குதல்கள் நிகழ்த்தினார்கள். இதுவே தற்காலத்தில் ஒழுங்கமைக்கப்பட்ட தற்கொடைத் தாக்குதலின் முதல் வரலாறு.

## விடுதலைப் புலிகளில் தற்கொடைப் போராளிகள்
1987 யூலை 5 ம் நாள் நெல்லியடியில், தமிழீழ விடுதலைப் புலிகள் அமைப்பைச் சேர்ந்த, கரும்புலிகள் அணியின் கப்டன் மில்லர் என்பவரால் இலங்கை இராணுவப் படை முகாம் மீது வெடிமருந்துகள் நிரப்பிய வாகனத்தை மோதி நடாத்தப்பட்ட தாக்குதலையும், அது போன்ற கரும்புலி அணியினரினரால் தற்கொடையாளியாய் சென்று மேற்கொள்ளும் தாக்குதல்களையும் "தற்கொடைத் தாக்குதல்" என ஒரு தாக்குதலுக்கான சொல்லாக (குறிப்பாக புலிகளின் ஊடகங்களில்) இச்சொல் பயன்படுத்தப்படுகின்றது.

## பலஸ்தீனிய போரளிகளின் தற்கொடைத் தாக்குதல்கள்

## மேற்கோள்கள்

பகுப்பு:தீவிரவாதம்
பகுப்பு:படை நடவடிக்கைகள்
பிசுக்குமை

**பிசுக்குமை** அல்லது **பாகுநிலை** (*viscosity*) என்பது சறுக்குப்பெயர்ச்சித் தகைவு அல்லது நறுக்குத் தகைவினால் தன்னுரு மாறிவிடாமல் இருக்க ஒரு பாய்மம் கொண்டிருக்கும் எதிர்ப்பின் அளவு ஆகும்.பொதுவாக, இதனை பாய்மத்தின் தடிமன் எனவோ, அதன் பாய்விற்கான எதிர்ப்பு எனவோ கருதுவதும் உண்டு. ஒரு பாய்மத்தின் பாய்விற்கான உள்ளெதிர்ப்பே பிசுக்குமை என்று கொள்ளலாம். அல்லது, இதனைப் பாய்ம உராய்வின் ஒரு அளவை என்றும் கொள்ளலாம். காட்டாக, நீரின் பிசுக்குமை மிகவும் குறைவு, தேன், எண்ணெயின் பிசுக்குமை அதிகம். மெய்யான பாய்மங்கள் (*real fluids*) எல்லாமே நறுக்குத் தகைவிற்கு உள்ளெதிர்ப்பைக் கொண்டிருக்கும். அவ்வாறு நறுக்குத்தகைவெதிர்ப்பு ஏதுமின்றி இருக்கும் பாய்மங்கள் கருத்தியல் பாய்மங்கள் (*ideal fluids*) எனப்படும்.

### பிசுக்குமைக் கெழு (பாகுநிலை எண் η)
பிசுக்குமை அளவையைக் குறிக்கப் பொதுவாக, பிசுக்குமைக் கெழு  அல்லது பாகுநிலை எண் η (*Co-efficient of Viscosity*) என்னும் எண்ணைப் பாவிப்பதுண்டு. பாய்மத்தைப் பொருத்தும், அதன்மீது சுமத்தப்படும் அழுத்தத்தைப் பொருத்தும் பிசுக்குமையைப் பலவகையாகப் பிரிக்கலாம். அவற்றுள் சில:

*துனைமப் பிசுக்குமை  (*dynamic viscosity*)
*இயக்கவியல் பிசுக்குமை (*kinematic viscosity*)
*நறுக்குப் பிசுக்குமை (*shear viscosity*)
*நீட்புப் பிசுக்குமை (*extensional viscosity*)

இவற்றுள் அதிகம் விளங்கப் பெறுவது நறுக்குப் பிசுக்குமையும் துனைமப் பிசுக்குமையுமே.

## மேலும் பார்க்க
* ரேய்னால்ட்ஸ் எண்
* பாகுமையற்ற பாய்வு

## மேற்கோள்கள்

பகுப்பு:வேதிப் பொறியியல்
பகுப்பு:பாய்ம இயல்
பகுப்பு:காற்றியக்கவியல்
பகுப்பு:இயங்குபடம் உள்ள கட்டுரைகள்
நியுவே

**நியுவே** (*Niue*) என்பது தென் பசிபிக் பெருங்கடலில் பொலினீசியா துணைப்பகுதியில் அமைந்துள்ள தீவு நாடாகும். இது பொதுவாக பொலினீசியாவின் பாறை என அழைக்கப்படுகிறது. சுயாட்சி உள்ள நாடாயினும் நியுவே நியூசிலாந்துடன் தன்னிச்சையாக இணைந்துள்ளது. இதன் மூலம் நியூசிலாந்துக்கு உரிமையுள்ள முடிக்குரியவரே நியுவேயின் அரசுத்தலைவரும் ஆவார். பெரும்பான்மையான வெளிநாட்டு தொடர்பாடல்கள் நியுவே சார்பாக நியூசிலாந்து மேற்கொண்டு வருகிறது.

நியுவே நியூசிலாந்திலிருந்து வடகிழக்குத் திசையாக 2,400 கி.மீ. தொலைவில் டொங்கா, சமோவா, குக் தீவுகள் என்பவற்றால் அமைக்கப்படும் முக்கோணத்துள் அமைந்துள்ளது. நியுவே மொழியும் ஆங்கிலமும் பள்ளிக்கூடங்களில் கற்பிக்கப்படுவதோடு அன்றாட வணிக நடவடிக்கைளிலும் பயன்படுத்தப்படுகிறது. இங்குள்ள மக்கள் பெரும்பான்மையினர் பொலினீசியராவார்கள். இந்நாட்டின் தலைநகர் அலோபி

## மேற்கோள்கள்

பகுப்பு:நியுவே
பகுப்பு:தீவு நாடுகள்
நியூ கினி

**நியூ கினி** (*New Guinea*, பிசின மொழி: *Niugini*, டச்சு: *Nieuw-Guinea*) என்பது கிறீன்லாந்துக்கு அடுத்ததாக உலகின் இரண்டாவது பெரிய தீவாகும். இதன் நிலப்பரப்பு 786,000&nbsp;கிமீ2. அமைதிப் பெருங்கடலின் தென்மேற்கே, மலாயு தீவுக்கூட்டத்தின் கிழக்கே அமைந்துள்ளது. புவியியல் ரீதியாக ஆஸ்திரேலியாவின் அதே கண்டத்தட்டிலேயே நியூ கினி தீவும் உள்ளது. இங்கு உலகின் எட்டு கொடுமுடிகளில் ஒன்றான 4,884 மீட்டர் உயரம் கொண்ட புன்சாக் ஜெயா மலை உள்ளது.

தற்போது டொரெஸ் நீரிணையில் இருந்து கடைசிப் பனிக்காலத்தின் போது ஏற்பட்ட வெள்ளத்தினால் இது ஆஸ்திரேலியப் பெரும் பகுதியில் இருந்து பிரிந்தது.. மானிடவியல் அணுகுமுறையில், நியூ கினி மெலனீசியாவின் ஒரு பகுதியாகக் கருதப்படுகிறது. அரசியல் ரீதியாக, இத்தீவின் மேற்குப் பகுதி இந்தோனேசியாவின்  மேற்கு பப்புவா  மாகாணத்தைக் கொண்டுள்ளது. இத்தீவின் கிழக்குப் பகுதி பப்புவா நியூ கினி நாட்டின் பெரும்பாகத்தைக் கொண்டுள்ளது. நியூ கினித் தீவின் மொத்த மக்கள் தொகை 7.5 மில்லியன் (மக்கள்தொகை அடர்த்தி: 8 நபர்/கிமீ2).

## வரலாறு
16ம் நூற்றாண்டில் எசுப்பானிய நாடுகாண் பயணிகள் இத்தீவை முதன் முதலில் கண்டுபிடித்து, *Nueva Guinea* என்ற பெயரில் அழைத்தார்கள். அண்மைக் கால வரலாற்றில் நியூ கினியின் மேற்குப் பகுதி டச்சுக் கிழக்கிந்தியக் கம்பனியின் குடியேற்ற நாடுகளில் ஒன்றாக வகைப்படுத்தப்பட்டிருந்தது. செருமானியர்கள் முதலாம் உலகப் போரிற்கு முன்னர் இத்தீவின் கிழக்குப் பகுதியின் வடக்குக் கரையைக் கைப்பற்றி செருமானிய நியூ கினி எனப் பெயரிட்டனர். அதே வேளையில், தென்கிழக்குப் பகுதியை பிரித்தானியா கோரியது. வெர்சாய் ஒப்பந்தத்தை அடுத்து, செருமானியப் பகுதி ஆஸ்திரேலியாவிற்குக் கொடுக்கப்பட்டது. கிழக்குப் பகுதி 1975 ஆம் ஆண்டில் ஆத்திரேலியாவிடம் இருந்து விடுதலை பெற்று பப்புவா நியூ கினி என்ற தனி நாடானது. தீவின் மேற்குப் பகுதி 1961 ஆம் ஆண்டில் டச்சுக்களிடம் இருந்து விடுதலை பெற்றது, ஆனாலும் இது உடனடியாகவே சர்ச்சைக்குரிய சூழ்நிலையில் இந்தோனேசியாவின் பகுதியாக ஆக்கப்பட்டது.

## இதனையும் காண்க
*மேற்கு பப்புவா, இந்தோனேசியாவின் மாகாணம்
*மேற்கு நியூ கினி

## மேற்கோள்கள்

## வெளி இணைப்புகள்
* "நியூ கினியின் கண்டுபிடிப்பு" George Collingridge 
* பப்புவாவெப் 

பகுப்பு:பப்புவா நியூ கினி
பகுப்பு:இந்தோனேசியாவின் தீவுகள்
பகுப்பு:ஓசியானியா தீவுகள்
பகுப்பு:பப்புவா நியூ கினியின் தீவுகள்
பகுப்பு:பசிபிக் பெருங்கடல் தீவுகள்
பகுப்பு:மேற்கு நியூ கினி
சொக்டோ மொழி

**சொக்டோ மொழி** முஸ்கோஜிய மொழிக் குடும்பத்தைச் சேர்ந்த ஒரு மொழியாகும். ஐக்கிய அமெரிக்காவின் தென்கிழக்குப் பகுதிகளில் வாழ்ந்த தொல்குடி அமெரிக்கரான சொக்டோ இனத்தவரின் சொந்த மொழி இதுவாகும். இம்மொழி இன்னொரு தொல்குடி அமெரிக்க மொழியான சிக்காசோவுக்கு மிகவும் நெருங்கியது ஆகும். சில மொழியியலாளர் இவ்விரு மொழிகளும் ஒரே மொழியின் இரண்டு வட்டார வழக்குகள் எனக் கருதுகின்றனர். எனினும் அண்மைக்கால ஆய்வுகளின் படி சொக்ட்டோ மொழி பேசுபவர்கள் சிக்காசோ மொழியைப் புரிந்து கொள்ள முடியாதவர்களாக இருப்பதாகக் காட்டுகின்றன. சொக்ட்டோ மொழியில் "ர்" ஒலி இல்லை.

## வட்டார வழக்குகள்
சொக்டோ மொழியில் மூன்று வட்டார வழக்குகள் இனங்காணப்பட்டுள்ளன. அவை:

# தென்கிழக்கு ஒக்லஹோமாவில் உள்ள சொக்ட்டோ தேசத்தில் பேசப்படும் மொழி.
# ஒக்லஹோமாவைச் சேர்ந்த மிசிசிப்பி சொக்டோ.
# மிசிசிப்பியின், பிலடெல்பியாவுக்கு அண்மையில் உள்ள மிசிசிப்பி சொக்டோ இந்தியக் குழு பேசும் மொழி.

என்பனவாகும். இவற்றுடன், புளோரிடாவிலுள்ள, தல்லஹாசி, லூசியானாவின் கோவாசாத்தி ஆகிய இடங்களிலும், டெக்சாஸ், கலிபோர்னியா ஆகிய இடங்களிலும் குறைந்த அளவில் இம்மொழி பேசுவோர் காணப்படுகின்றனர்.

பகுப்பு:முஸ்கோஜிய மொழிகள்
டையஸ்கோரடீஸ் ஆவணம்

**வியன்னாவின் டையஸ்கோரடீஸ் ஆவணம்** (*Vienna Dioscurides*) என்பது டையஸ்கோரடீசால் எழுதப்பட்ட 6வது நூற்றாண்டினைச் சேர்ந்த மருத்துவ அறிவியல் நூலாகும். இது பண்டைய அறிவியல் நூலுக்கான அறிய எடுத்துக்காட்டகும். 491 விலங்குத்தோல் பக்கங்களில் 400க்குமதிகமான விலங்குகளதும் நிலைத்திணைகளதும் வரைப்படங்கள் காண்ப்படுகின்றன. இவ்வாவணம் கி.பி 515 இல் பைசாந்திய இளவரசியும் பேராரசர் அனிசியசு ஒப்லிபிரிசின் மகளுமான யூலியானா அனிசியாவுக்காக ஆக்கப்பட்டது. இது 37 சதமமீட்டர் நீளமும் 30 சதமமீட்டர் அகலத்தையும் கொண்டது. இளவரசிக்காக ஆக்கப்பட்டாலும் பின்வநத நூற்றாண்டுகளில் வைத்தியசாலை கைநூலாக பயனபடுத்தப்பட்டதற்கான சான்றுகள் காணப்படுகின்றன. இந்நூலில் சில விளக்கங்கள் அரபு மொழியில் காணப்படுகின்றன. டையஸ்கோரடிசின் உரைக்கு மேலதிகமாக இந்நூலில்  *Carmen de herbis* எனப்பட்ட பிளதெல்பியாவின் தைனோசியசின்  நிலைத்திணைப்பற்றிய ஆவணமும், நீகண்டரின்  பாம்புக்கடிகான மருந்துகளின் ஆவனமும் இதில் இணைக்கப்பட்டுள்ளன.

## படத்தொகுப்பு


Image:ViennaDioscoridesEndpaperPeacock.jpg|மயிலின் வரைபடம்
Image:ViennaDioscoridesFolio6vDonorPortrait.jpg|நூல உருவாக உதவி புரிந்த கொடையாளர்களின் வரைபடம்.
Image:ViennaDioscoridesFolio3v7Physicians.jpg|ஏழு மருத்துவர்கள்.
Image:ViennaDioscoridesAuthorPortrait.jpg|ஆசிரியரின் வரைபடம்.
Image:ViennaDioscoridesFolio5vAuthorPortrait.jpg|ஆசிரியரின் வரைபடம்
Image:ViennaDioscoridesCoral.jpg|பவளம்
Image:ViennaDioscoridesFolio148vViolet.jpg|
Image:ViennaDioscoridesPimpernel.gif|
Image:ViennaDioscoridesPlant.jpg|தாவரம்
Image:ViennaDioscoridesBirds.jpg|பறவைகள்
Image:ViennaDioscoridesFolio483vBirds.jpg|பறவைகள்.


## மேற்கோள்கள்

### மேலும் சில ஆதாரங்கள்
*Walther, Ingo F. and Norbert Wolf. *Codices Illustres: The world's most famous illuminated manuscripts, 400 to 1600*. Köln, TASCHEN, 2005.
*Weitzmann, Kurt. *Late Antique and Early Christian Book Illumination*. New York: George Braziller, 1977.

## மேலும் படிக்க
*Leslie Brubaker, "The Vienna Dioskurides and Anicia Juliana" in *Byzantine Garden Culture* ed. Antony Robert Littlewood, Henry Maguire, and Joachim Wolschke-Bulmahn (Washington, D.C.: Dumbarton Oaks Research Library and Collection, 2002).
*Weitzmann, Kurt, ed., *[http://libmma.contentdm.oclc.org/cdm/ref/collection/p15324coll10/id/156533 Age of spirituality: late antique and early Christian art, third to seventh century]*, no. 179, 1979, பெருநகரக் கலை அருங்காட்சியகம், New York, ; full text available online from The Metropolitan Museum of Art Libraries
*Lazaris, Stavros, "L'illustration des disciplines médicales dans l'Antiquité : hypothèses, enjeux, nouvelles interprétations", in: *La Collezione di testi chirurgici di Niceta (Firenze, Biblioteca Medicea Laurenziana, Plut. 74.7). Tradizione medica classica a Bisanzio*, M. Bernabò (ed.), Roma, 2010, pp.&nbsp;99–109
*Lazaris, Stavros, "L'image paradigmatique : des Schémas anatomiques d'Aristote au De materia medica de Dioscoride", *Pallas*, 93 (2013), pp.&nbsp;131–164

பகுப்பு:நூல்கள்
தொல்லெழுத்துக் கலை

**தொல்லெழுத்துக் கலை** (Palaeography) என்பது பண்டைய மற்றும் இடைக்கால எழுத்துக்களைப் பற்றி 
ஆய்வு செய்யும் படிப்புக்கு . 
இக்கலை முக்கியமாக, நாணற்புல், தோல், காகிதம் 
போன்ற அழியக்கூடிய பொருள்களில் எழுதியுள்ள்வற்றை ஆய்வு செய்வதாகு.

## மேற்கோள்

த உவர்ல்ட் புக் என்ஸைக்ளோப்பீடியா.

## வெளி இணைப்புகள்

பகுப்பு:எழுத்து முறைகள்
யூட்டர்சென்

**யூட்டர்சென்** (*Uetersen*) எனப்து ஜெர்மனியின் வட பகுதியில் பின்னெபேர்க் மாவட்டத்தில் உள்ள ஒரு நகரம் ஆகும். இது ஹாம்பூர்க் நகரில் இருந்து 30 கி.மீ. வடமேற்கே, எல்ம்ஷோர்ன் நகரில் இருந்து 7 கி.மீ. தெற்கே அமைந்துள்ளது.

* மக்கள் தொகை: 17.866 (2006)
* பரப்பளவு: 11,43&nbsp;கி.மீ.²

பகுப்பு:செருமானிய நகரங்கள்
நகோர்னோ கரபாக் குடியரசு

**நகோர்னோ கரபாக் குடியரசு** (*Nagorno-Karabakh Republic*) அல்லது **ஆட்சாக் குடியரசு**  (*Artsakh Republic*) *நிகழ்நிலைப்படி* விடுதலையான குடியரசாகும். இது தெற்கு கோகேசியாவில் உள்ள நகோர்னோ-கரபாக் பகுதியில் அசர்பைஜானின் தலைநகரமான பாகுவிலிருந்து 270 கிலோமீட்டர் (170 மைல்) மேற்கில் ஆர்மேனியாவில் எல்லைக்கு அருகே அமைந்துள்ளது.

1918 ஆண்டு இராச்சியத்திடமிருந்து ஆர்மேனியாவும் அசர்பைஜானும் விடுதலை அடைந்தப் போது ஆர்மேனியர்கள் பெரும்பான்மையாக குடியிருந்த நகோர்னோ-கரபாக் பகுதி தொடர்பாக இரண்டு நாடுகளிடையே முரண்பாடு ஏற்பட்டது. பின்னர் 1923 ஆம் ஆண்டு சோவியத் ஒன்றியம் இப்பகுதிகளில் தனது அதிகாரத்தை ஏற்படுத்தியதைத் தொடர்ந்து  நகோர்னோ-கரபாக் அசர்பைஜான் சோவியத் சோசலிச குடியரசுல் அமைந்த சுயாட்சி ஒப்லாஸ்ட்டாக ஆட்சி செய்யப்பட்டது. சோவியத் ஒன்றியத்தின் கடைசி நாட்களில் ஆர்மேனியாவுக்கும் அசர்பைஜானுக்குமிடையே மீண்டும் இப்பகுதி தொடர்பாக சர்ச்சை வழுத்தது.இதன் காரணமாக இரு நாடுகளிடையே நகோர்னோ-கரபாக் போர் 1988 முதல் 1994 வரை நடைபெற்றது.

1991 டிசம்பர் 10 ஆம் நாள் சோவியத் ஒன்றியம் வீழ்ச்சி கண்டதையடுத்து, நகோர்னோ-கரபாக் ஒப்லாஸ்டிலும் அண்மித்த சாவுமியன் பகுதியிலும் நாடாத்தப்பட்ட மக்கள் கருத்துக்கணிப்பில், மக்கள் விடுதலைக்காக வாக்களிக்கவே நகோர்னோ-கரபாக் தன்னை குடியரசாக பிரகடனப்படுத்தி அசர்பைஜானிடமிருந்து விடுதலையை அறிவித்தது. ஆனால் இது வரை நகோர்னோ-கரபாக் குடியரசை ஆர்மேனியா உட்பட எந்த நாடோ அல்லது பன்னாட்டு நிறுவனமோ அங்கிகரிக்கவில்லை.
1994 ஆண்டு முதல் நகோர்னோ-கரபாக் உட்பட அண்மைய சில பகுதிகளும் நகோர்னோ-கரபாக் தற்காப்புப் படையினதும் ஆர்மேனிய படையினதும் கூட்டுக் கட்டுப்பாட்டின் கீழ் உள்ளன.தற்சமயம் சமாதான பேச்சுவார்த்தை நடந்தவண்ணமுள்ளது.

## மேற்கோள்கள்


பகுப்பு:அசர்பைஜான்
பகுப்பு:மேற்கு ஆசிய நாடுகள்
விடுதலைப் புலிகளின் பொறியியல் பிரிவு

ஒவ்வொரு மரபு வழிப் படைக்கும் பொறியியல் பிரிவு இருக்கும்.  ஆங்கிலத்தில் இதை Engineering Corps என்பர்.  எடுத்துக்காட்டாக இஸ்ரேலின் களமுனை பொறியியல் பட்டாளத்தை (Combat Engineering Corps (Israel)) குறிப்பிடலாம்.  பொதுவாக கரந்தடி அமைப்புகள் ஒழுங்கமைக்கப்பட்ட பொறியியல் பிரிவைக் கொண்டிருப்பதில்லை.  எனினும் தமிழீழ விடுதலைப் புலிகள் அத்தகைய ஒரு பிரிவைக் கொண்டிருந்தார்கள்.

வாழ்வோ சாவோ என்ற போராட்டத்தில் போர்த் தொழில்நுட்பமே வெற்றி தோல்வியை நிர்ணயிக்கும் ஒரு முக்கிய காரணி.  பல மடங்கு பலம் பொருந்திய எதிரியுடன் :en:Asymmetric warfare செய்ய தொழில்நுட்ப வளைவில் முந்தி உந்துவது அவசியமாகிற்று.  ஆகையால் தொடக்க காலம் (~1980 கள்) முதலே புலிகள் பொறியியல் துறையில் ஈடுபட்டனர். அது தவிர குறிப்பிடத்தக்க குடிசார் பொறியியல் முயற்சிகளும் மேற்கொள்ளப்பட்டன. இந்தக் கட்டுரை **விடுதலைப் புலிகளின் பொறியியல் பிரிவு**, அதன் வரலாறு, கண்டுபிடிப்புகள், முக்கிய நபர்கள் ஆகியவற்றை விவரிக்கும்.

## கண்டுபிடிப்புகள்
* பசிலன் 2000 உந்துகணை, பசிலன் 2000 உந்துகணைச் செலுத்தி
* சமாதானம் 2005
* தற்கொலைக் குண்டு அங்கி 
* மறைவேகப் படகு - stealth boats
* ஜொனி மிதிவெடி
* ரங்கன் 99 மிதிவெடி
* மேஜர் இளவழுதி மிதிவெடி
* இலத்திரனிய குண்டு விடுவி 
* நீர்மூழ்கிக் கப்பல்

## தொழில்நுட்ப திறன்கள்
* பீரங்கி சூட்டு வலு
* செய்மதி தொடர்பாடல் 
* வானூரிதித் தொழில்நுட்பம் 

## தொழில்நுட்ப மனிதவளம்
வான்புலிகள் தாக்குதலுக்குப் பின் ஆய்வாளர் குமார் டேவிட் வரைந்த "Human-capital in knowledge-based societies: 
Technology and the LTTE" என்ற கட்டுரையில் தொழில்நுட்ப திறனுக்கு வெறும் கருவிகள் மட்டுமல்ல மனித வளமும் முக்கியம் என்று சுட்டி, அது புலிகளிடம் உண்டு என்றும் சுட்டினார்.  குறிப்பாக புலம்பெயர்ந்த ஈழத்தமிழர்கள் புலிகளுக்கு நுட்ப உதவி செய்வதாகவும் குறிப்பிட்டார்.

## முக்கிய நபர்கள்
* கேணல் சங்கர் - வான்புலிகள் உருவாக்கம்
* கேணல் ராயு - இலத்திரனியல் தொழில்நுட்ப முன்னோடி, கனரக ஆட்டிலறி பீரங்கிப்படை உருவாக்கம் 
* மேஜர் மில்லர் - கரும்புலித் தாக்குதல் முறை
* அருளர் - வெடிகுண்டு உற்பத்தி

## இவற்றையும் பாக்க
* கரும்புலிகள்
* கடற்புலிகள்
* வான்புலிகள்
* புலிகளின் நீர்மூழ்கி கப்பல் பிரிவு
* களமுனை பொறியியல் பிரிவு

## மேற்கோள்கள்


## உசாத்துணைகள்
* Narayan Swamy, M. R. (2002) *Tigers of Lanka: from Boys to Guerrillas*, Konark Publishers; 3rd ed. ISBN 8122006310

## வெளி இணைப்புகள்
* LTTE: Technologically innovative rebels  - by John C K Daly June 05, 2007
* Sea Tigers, stealth technology and the North Korean connection - 2005 Jane's Information Group
* Dangers of the LTTE's air capability  - R. Hariharan - The Hindu - May 19, 2005
* LTTE's key logistic complex and engineering yard attacked - Visuvamadu  - 4/17/2008 - www.defence.lk
* Boat being built for LTTE seized in Kerala 
* In the Clickstream  - Air Force swarms

பகுப்பு:படைத்துறை பொறியியல்
பகுப்பு:விடுதலைப் புலிகளின் படையணிகள்
லூயிவில் பல்கலைக்கழகம்

**லூயிவில் பல்கலைக்கழகம்** (University of Louisville) ஐக்கிய அமெரிக்காவில் கென்டக்கி மாநிலத்தின் லூயிவில் நகரத்தில் அமைந்த அரசு சார்பு பல்கலைக்கழகம் ஆகும்.

## வெளி இணைப்புகள்
* லூயிவில் பல்கலைக்கழக இணையத்தளம்

## மேற்கோள்கள்


பகுப்பு:ஐக்கிய அமெரிக்கப் பல்கலைக்கழகங்கள்
ஹேதோ துர்க்கொக்லு

**ஹிதயெத் "ஹேதோ" துர்க்கொக்லு** (துருக்கி மொழி: *Hidayet "Hedo" Türkoğlu*, பிறப்பு மார்ச் 19, 1979) ஒரு துருக்கி கூடைப்பந்து ஆட்டக்காரர் ஆவார். இவர் என். பி. ஏ.-யில் ஒர்லான்டோ மேஜிக் அணியில் விளையாடுகிறார். என். பி. ஏ. வரலாற்றில் முதலாம் துருக்கியிலிருந்து வெளிவந்த வீரர் ஆவார்.

## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:துருக்கிய விளையாட்டு வீரர்கள்
ரட்கர்சு பல்கலைக்கழகம்

**ரட்கர்சு, நியூ செர்சி மாநிலப் பல்கலைக்கழகம்** (*Rutgers, State University of New Jersey*), ஐக்கிய அமெரிக்காவின் நியூ செர்சி மாநிலத்தில் உள்ள அரசு உதவிபெறும் பல்கலைக்கழகமாகும்.

## அடிக்குறிப்புகளும் மேற்கோள்களும்


## வெளி இணைப்புகள்
*ரட்கர்சு பல்கலைக்கழக இணையத்தளம்

பகுப்பு:ஐக்கிய அமெரிக்கப் பல்கலைக்கழகங்கள்
விளாதிமிர் கொமரோவ்

**விளாதிமிர் மிக்கைலொவிச் கொமரோவ்** (*Vladimir Mikhaylovich Komarov*, Влади́мир Миха́йлович Комаро́в; மார்ச் 16, 1927, மாஸ்கோ&nbsp;– ஏப்ரல் 24, 1967, ஒரன்பூர்க் ஓப்லஸ்து) சோவியத் விண்வெளி வீரர் ஆவார். இவரே விண்வெளிப் பயணமொன்றில் இறந்த முதலாவது விண்வெளி வீரரும், ஒன்றுக்கு மேற்பட்ட விண்வெளிப் பயணங்களில் பயணித்த முதலாவது சோவியத் வீரருமாவார்.

thumb|left|175px|1964 சோவியத் தபால் தலையில் விளாதிமிர் கொமரோவ்
## வெளி இணைப்புகள்
* விளாதிமிர் கொமரோவ்
* கொமரோவின் விரிவான சரிதம்

பகுப்பு:சோவியத் விண்வெளி வீரர்கள்
பகுப்பு:1927 பிறப்புகள்
பகுப்பு:1967 இறப்புகள்
பேரினம் (உயிரியல்)

[thumb|200px|[உயிரியல் வகைப்பாடு]]
**பேரினம்** (*Genus*) (இலங்கை வழக்கு-**சாதி**) என்பது உயிரினங்களின் வகைப்பாட்டில் பயன்படுத்தப்படும் ஒரு பெயரீட்டுத் தரநிலை (taxonomic rank) ஆகும். இது சிற்றினத்திற்கு மேல் நிலையிலும், குடும்பத்திற்கு கீழ் நிலையிலும் உள்ள ஒரு வகைப்பாட்டு தரநிலை ஆகும். பல சிற்றினங்கள் அடங்கியது ஒரு பேரினம். ஒரு உயிரியின் விலங்கியல் பெயரில் முதலில் வருவது பேரினப் பெயராகும். ஒரு பேரினத்தின் கீழ் பல சிற்றினங்கள் உள்ளன. உதாரணமாக, *பாந்தெரா லியோ* (சிங்கம்) மற்றும் *பாந்தெரா ஓன்கா* (ஜாகுவார்) ஆகியவை *பாந்தெரா* பேரினத்தில் உள்ள இரண்டு சிற்றினங்கள் ஆகும். *பாந்தெரா* என்பது *பெலிடே* குடும்பத்தில் உள்ள ஒரு பேரினமாகும். இந்தப் பேரினம் என்னும் அலகு, சில சமயங்களில் துணைப்பேரினங்களாகப் பிரிக்கப்படுவதும் உண்டு. எனினும் பேரினத்துக்குக் கீழுள்ள பொதுவான அடுத்த பெயரீட்டுத் தரநிலை சிற்றினம் ஆகும். பேரினம் என்பதை புற உடலமைப்பு முதலான முறைகளிலும், மரபணு வகை உறவாட்டங்களின் (டி. என். ஏ புணர்வுகள்) அடிப்படையிலும் துல்லியமாக வரையறை செய்வது தொடர்பில் இன்னும் விவாதங்கள் நடைபெற்று வருகின்றன. அறிவியல் பெயரீட்டு விதிகளின்படி, ஒவ்வொரு பேரினமும் அதனுள் அடங்கும் ஒரு மாதிரி இனமும் குறிப்பிடப்படுகின்றது.

பேரினம் என்பது இலங்கை வழக்கு **சாதி** என்பதாகும். இருசொற் பெயரீட்டு முறைப்படி உயிரினங்கள் பெயரிடப்படும்போது, முதலில் வரும் சொல் உயிரினத்தின் பேரினத்தைக் குறிக்கும் சொல்லாகும். இரண்டாவது சொல் உயிரினத்தின் இனத்தைக் குறிக்கும் சொல்லாகும்.

## மேற்கோள்கள்



பகுப்பு:வகைப்பாட்டியல்
தெலுங்குச் சோழர்கள்

**தெலுங்குச் சோழர்கள்** எல்லோரும் தங்களைச் ரேணாட்டு சோழர்கள் எனச் சொல்லிக் கொண்டார்கள். இவர்களில் ஐந்து வம்சங்கள் வெவ்வெறு காலகட்டங்களில் வெவ்வேறு இடங்களை ஆண்டுள்ளனர். இவர்கள் ஆண்ட பகுதிவாரியாக இவர்கள் பிரித்து அடையாளப்படுத்தப்படுகின்றனர்.

## இரேணாட்டுச் சோழர்
இவர்களில் ஒரு பிரிவினர் **ரேநாட்டுச் சோழர்கள்** என்றும் அழைக்கப்படுகின்றனர். இவர்களின் நாடு ரேணாடு ஏழாயிரம் என குறிப்பிடப்பட்டது. இவர்கள் தாங்கள் கரிகாலன் வழியினர் என்று உரிமை கொண்டாடினர் சூரிய மரபினர் என்றும் காசியப கோத்திரத்தினர் என்றும் சொல்லிக்கொண்டனர். இவர்களின் பொ.ஊ. 6 முதல் 8ஆம் நூற்றாண்டு கல்வெட்டுகள் கடப்பை மாவட்டத்தில் காணப்படுகின்றன.

## பொத்தப்பி சோழர்
இரேணாட்டுச்சோழர் ஆட்சி முடிந்ததும் பொத்தப்பு  அரச பரம்பரை தொடங்குகிறது. இவர்களில் முதலில் குறிப்பிட வேண்டியவர் மதுராந்தக பொத்தப்பிச் சோழன். இவர் மதுரையை வென்றதாகவும் பொத்தப்பி என்ற ஊரை உண்டாக்கியதாகவும் இக்காரணங்களால் இவர் இப்பெயர் பெற்றதாகவும் சொல்லப்படுகிறது. பொத்தப்பி என்ற ஊர் அதே பெயரில் கடப்பை மாவட்டத்தில் புல்லம்பேட்டை வட்டத்தில் இப்போதும் இருந்துவரும் ஊரே என்று அடையாளம் காட்டப்பட்டுள்ளது.

மற்றோர் அரசன்  வித்யன் என்பவன்(தமிழ்ச் சோழ கல்வெட்டுகளில் விச்சயன் என்று சொல்லப்பட்டிருக்கிறான்). இவன் உஜ்ஜபுரி என்னுமிடத்தில்(பெல்லாரி மாவட்டம் குட்லிகி வட்டம், உஜ்ஜினி) உச்சியில் கருடன் வைத்த வெற்றுத்தூணை நிறுத்தியுள்ளான். இத்தூணில் உள்ள வரலாற்றுப் பகுதி விக்கிரம சோழனின் சிற்றரசனான பேட்டா என்பவனுடன் தொடங்குகிறது. பேட்டாவின் மகன் ஏற சித்தி என்பவனுக்கு நல்ல சித்தி என்ற மன்மசித்தன், பேட்டா, தம்முசித்த என்ற மூன்று ஆண்மக்கள் இருந்தார்கள் என்று கல்வெட்டு கூறுகிறது.

## [[வேலநாட்டி சோடர்கள்|வேலநாட்டி சோழர்கள்]]
முதலாம் குலோத்துங்க சோழன், மற்றும் அவனுக்குப் பின் பட்டத்திற்கு வந்தவர்கள் ஆகியோருடைய பிரதிநிதியினராக இந்த வமிசத்தைச் சேர்ந்தவர்கள் தெலுங்க நாட்டின் பல பகுதிகளில் இருந்து வந்ததை ஒவ்வோர் ஆட்சியின் கல்வெட்டுக்களும் உறுதிபடுத்துகின்றன. இரண்டாம் இராஜேந்திர சோழன் மற்றும் மூன்றாம் குலோத்துங்கன் காலப்பகுதியில் தெலுங்குச் சோடர்களின் வரலாற்றுக் காலவரை, அரச மரபுவழி ஆகியவற்றில் பல சிக்கல்கள் உண்டாகின்றன. தெலுங்குச் சோடர்களின் அதிகாரத்தையும் முக்கியத்துவத்தையும் குறித்துக் கல்வெட்டு, இலக்கிய ஆதாரங்கள் தங்குதடையின்றி கிடைக்கின்றன. ஆனாலும் இந்த வகை அரசர்களின் அரச மரபுகளின் வரலாற்றை தொடர்ச்சியாகவும் முரண்பாடில்லாமலும் பொருத்தமாயும் எழுதுவதற்கான முயற்சிகள் அவ்வளவாக வெற்றி பெறவில்லை.

## மற்ற தெலுங்குச்சோழர்கள்
இது தவிர கோனிடேனா சோழர், நன்னூரூ சோழர், நெல்லூர் சோழர்கள் என்ற மூன்று தெலுங்குச்சோழ அரசமரபுகளும் இன்றைய கடப்பை, குண்டூர், நெல்லூர், பிரகாசம் போன்ற மாவட்டங்களில் பல பகுதிகளை ஆண்டுள்ளனர்.

## களப்பிரர் காலம்
180px|thumb|இடது|களப்பிரர் கால ரேணாடு. (இளம் ஊதா) பொ.பி. 3-5 நூற்றாண்டு.
களப்பிரர் ஆட்சியில் சோழர்கள் தெலுங்கு தேசம் சென்று தனியாட்சி நிறுவினர். அவர்களே தெலுங்குச் சோழர்கள் என்ற கருத்து பெரும்பாலும் ஏற்றுக்கொள்ளப்பட்டிருக்கிறது.

## மேற்கோள்கள்

பகுப்பு:சோழர்
பகுப்பு:இந்திய அரச மரபுகள்
பகுப்பு:இந்தியப் பேரரசுகள்
பகுப்பு:ஆந்திரப் பிரதேச வரலாறு
மொர்மனியம்

thumb|right|120px|மொர்மனிய நூல்
**மொர்மனியம்** (*Mormonism*) என்பது *பின்னாள் புனிதர் இயக்க* மரபினை சேர்ந்த கிறித்தவ மறுசீரமைப்பு இயக்கமாகும். இதனை 1820 களில் இரண்டாம் யோசப்பு இசுமித்து நிறுவினார். 1830 களிலும் 1840 களிலும் இவ்வியக்கம் தன்னை சீர்திருத்தத் திருச்சபையிலிருந்து பிரித்துக்காட்டத்துவங்கியது. சிமித்தின் இறப்புக்குப் பின்பு பெருவாரியான மொர்மனியர்கள் பிற்கால பரிசுத்தவான்களின் இயேசு கிறிஸ்து சபை (*The Church of Jesus Christ of Latter-day Saints*) என்னும் பெயரில் பிரிகாம் யங் (Brigham Young) என்பவரின் தலைமையின் கீழ் செயல்படத்துவங்கினர். இவர்கள் விவிலியத்தையும் தமது சமய நூற்களில் ஒன்றாகக் கருதுகின்றனர். *[[மோர்மொன் நூல்]]* இவர்களின் மற்றுமொரு மறைநூலாகும். இதனை ஜோசஃப் ஸ்மித் தனக்கு ஒரு தேவதை மூலம் கிடைத்த தங்கத் தகடுகளில் இருந்த மறைமொழிகளை மொழிபெயர்த்து உருவாக்கினார் என்பர். இவரை இச்சமயத்தினர் பழைய ஏற்பாட்டில் குறிப்பிட்டுள்ளவர்களைப் போன்ற ஒரு இறைவாக்கினர் எனவும் இரத்த சாட்சியாகவும் கருதுகின்றனர்.

மொர்மனியம் ஏனைய கிறித்தவ சமயப் பிரிவுகளின் அடிப்படை நம்பிக்கை முதலாக ஒத்த கருத்து கொண்டதாக இல்லை. பல வேறுபாடான சமயக் கொள்கைகள் மொர்மனியத்திடம் உண்டு.

## மேற்கோள்கள்

பகுப்பு:மொர்மனியம்
பகுப்பு:கிறித்தவ புது சமய இயக்கங்கள்
பகுப்பு:சமயக் கருத்துருக்கள்
அங்காரா

**அங்காரா** துருக்கியின் தலைநகரம் ஆகும். 2007ல் மதிப்பீட்டின் படி இந்த நகரத்தில் 3,901,201 மக்கள் வாழ்கிறார்கள்.
 இசுதான்புல் நகருக்கு அடுத்து துருக்கியின் மிகப்பெரிய நகரமாக அங்காரா இருக்கிறது.

முஸ்டபா கமால் என்ற மாவீரர் துருக்கிக் குடியரசை தோற்றுவித்தபோது அங்காராவை தலைநகரமாக்கினார்.  இது `ஹடிப்’, `இனீசு’, `குபெக்’ நதிகள் சேருமிடத்திலிருக்கின்றது. இங்குதான் கி.பி.1920-ல் முதன் முதலாக துருக்கிய சட்டமன்றம் கூட்டப்பட்டது.  இரண்டு ஆண்டுகளுக்குப் பிறகு கிரேக்கர்கள் ஆசியா மைனரின் ஒரு பகுதியான அண்டோலியாவிலிருந்து விரட்டியடிக்கப்பட்டனர்.  இந்நகரம் முன்பு சதுப்பு நிலங்களால் சூழப்பட்ட குன்றுப்பிரதேசமாயிருந்தது.  அங்கோரா வெள்ளாட்டின் உரோமத்திலிருந்து செய்யப்பட்ட கம்பெளிகள் பெயர்பெற்றவை.  பழைய நகரத்தில் ரோமானியர், கிரேக்கர், ஹிட்டைட் முதலியோர் கட்டிய கட்டடங்கள் அப்படியே உள்ளன. சதுப்பு நிலத்திலுள்ள நீரை அகற்றிவிட்டு அங்கு பெரிய பெரிய கட்டடங்களை எழுப்பிப் புதிய அங்கோரா தலைநகரம் நிருமாணிக்கப்பட்டது.  பல்கலைக்கழகக் கட்டடங்கள், சட்டமன்ற கட்டடங்கள், பெரிய தெருக்கள், விளையாட்டுத் திடல்கள், விமான நிலையம், அரும்பொருட்காட்சியங்கள் முதலியவற்றைக் கொண்டது இந்நகரம். நவீன துருக்கிக்கு இது ஒரு எடுத்துக்காட்டாக விளக்குகிறது.

## மேற்கோள்கள்

பகுப்பு:ஆசியத் தலைநகரங்கள்
பகுப்பு:துருக்கியின் நகரங்கள்
பகுப்பு:ஐரோப்பியத் தலைநகரங்கள்
லூயிவில் (கென்டக்கி)

**லூயிவில்** ஐக்கிய அமெரிக்காவின் கென்டக்கி மாநிலத்தின் மிகப்பெரிய நகரம் ஆகும்.

## மேற்கோள்கள்


பகுப்பு:நகரம் தொடர்பான குறுங்கட்டுரைகள்
பகுப்பு:அமெரிக்க நகரங்கள்
பகுப்பு:கென்டக்கி
விலனோவா பல்கலைக்கழகம்

**விலனோவா பல்கலைக்கழகம்** (*Villanova University*), ஐக்கிய அமெரிக்காவின் பென்சில்வேனியா மாநிலத்தின் பிலடெல்பியா நகரத்தின் ஒரு புறநகரத்தில் அமைந்த கத்தோலிக்க பல்கலைக்கழகமாகும்.

## வெளியிணைப்புகள்
* விலனோவா பல்கலைக்கழகம் இணையத்தளம்

## மேற்கோள்கள்

பகுப்பு:ஐக்கிய அமெரிக்கப் பல்கலைக்கழகங்கள்
ஓரிகன் பல்கலைக்கழகம்

**ஓரிகன் பல்கலைக்கழகம்** (*University of Oregon*), ஐக்கிய அமெரிக்காவின் ஓரிகன் மாநிலத்தில் அரசு சார்பு பல்கலைக்கழகமாகும். இந்த பல்கலைக்கழகம் 1876 ல் நிறுவப்பட்டது. கார்னேஜி அறக்கட்டளை ஓரிகன் பல்கலைக்கழகத்தை 1 அடுக்கு 1 RU / VH (மிக உயர்ந்த ஆராய்ச்சி செயல்பாடுகள்) கொண்ட பல்கலைக்கழகம் என வகைப்படுத்துகிறது.

## குறிப்புகள்


## வெளி இணைப்புகள்
* ஓரிகன் பல்கலைக்கழக இணையத்தளம்

பகுப்பு:ஐக்கிய அமெரிக்கப் பல்கலைக்கழகங்கள்
உயிரி எரிபொருள்

**உயிரி எரிபொருள்** (*biofuel*) என்பது அண்மையில் செத்துப் போன உயிரிப் பொருட்களில் இருந்து (குறிப்பாகப் புதர் அல்லது தாவரம்) உருவாக்கப்படும் எரிபொருளாகும். அது திண்மமாகவோ, திரவமாகவோ, வளிமமாகவோ இருக்கலாம். புதைபடிவ எரிபொருளும் (*fossil fuels*) இதுபோன்றே உயிரி மற்றும் தாவர மூலங்களில் இருந்து பெறப்பட்டாலும், அந்த உயிரிகள் பல்லாயிரம் காலத்துக்கும் முன்னரே இறந்து போனவை.

பொதுவாக, உயிரி எரிபொருள் என்பது எந்தவொரு கரிம (உயிரி) மூலத்தினின்றும் உருவாக்க இயலும். ஆனால், அவற்றில் பரவலாய்ப் பயன்படுவது சூரிய ஒளியைப் பெற்று ஒளிச்சேர்க்கை செய்யும் தாவர இன வகைகளே. உயிரி எரிபொருள் உருவாக்கப் பல வகையான தாவரங்கள் பயன்படுகின்றன.

உயிரி எரிபொருட்கள் உலகெங்கும் பயன்படுத்தப் படுகின்றன. உயிரி எரிபொருட் தொழிற்சாலைகள் ஐரோப்பா, ஆசியா, மற்றும் அமெரிக்க நாடுகளில் பரவலாகி வருகின்றன. பெரும்பாலும் வாகன எரிபொருளாக இவை பயன்படுகின்றன.

உயிரி எரிபொருட்களுக்கான தேவை அதிகரிக்க அதிகரிக்க அதனால் சில பிரச்சினைகளும் உண்டாகின்றன. இவற்றிற்கான மூலப்பொருட்களைப் பயிர் செய்ய வேண்டிக் காடுகள் அழிவதும், உணவுப் பொருட்களுக்குத் தட்டுப்பாடு உண்டாவதும் குறிப்பிடத்தக்க பிரச்சினைகள். விளைச்சலை அதிகரிக்க வேண்டிப் பயன்படுத்தப்படும் பூச்சிக்கொல்லி மருந்துகள் முதலியனவற்றால் சுற்றுச்சூழல் மற்றும் நீர்நிலைகள் மாசடைவதும் உண்டு.

உயிரி எரிபொருள் உற்பத்தியை நுட்பியல் வழியாகப் பார்க்கும் போது குறிப்பாக இரண்டு முறைகளைக் கருதலாம்.

* கரும்பு, சர்க்கரைவள்ளிக்கிழங்கு முதலியனவற்றைக் கொண்டு ஈசுட்டு மூலம் நொதிக்க வைத்து எத்தனால் என்னும் எரிபொருள் தயாரிப்பது
* இயற்கையாக நெய் உருவாக்கும் தாவரங்களை (எ-டு ஆமணக்கு) வளர்த்து, அவற்றில் இருந்து நெய்யை எடுப்பது. இந்த நெய்களைச் சூடாக்கினால் அவற்றின் பிசுக்குமை குறையும் என்பதால், அவற்றை நேரடியாக டீசல் எந்திரங்களில் எரிக்கலாம். அல்லது, இந்த நெய்களை வேதிச்செலுத்தங்கள் (chemical processes) மூலம் [உயிரி எரிபொருள்(டீசல்) தயாரிக்க உபயோகிக்கலாம்.

இவை தவிர, வெறும் மரம்/கட்டைகளை வைத்து மரவளி, மெத்தனால், எத்தனால் போன்ற எரிபொருட்களையும் உருவாக்கலாம் என்று ஆராய்ச்சியாளர்கள் முனைந்து கொண்டிருக்கிறார்கள்.

==காண்க==
* [நுண்ணுயிரெரிபொருள்
* உயிரி தீசல்

## மேற்கோள்கள்

பகுப்பு:வேதிப் பொறியியல்
பகுப்பு:கரிம வேதியியல்
பகுப்பு:எரிபொருட்கள்
பகுப்பு:ஆற்றல்
மல்லிகா செராவத்

**மல்லிகா ஷெராவத்** (இந்தி: मल्लिका शेरावत, பிறப்பு "ரீமா லம்பா", அக்டோபர் 24, 1981) ஒரு இந்திய நடிகையும் அழகியும் ஆவார். 2003ல் குவாஷிஷ் என்ற இந்தித் திரைப்படத்தில் நடித்து புகழ் பெற்றார். இந்தித் திரைப்படங்கள் தவிர சீன மற்றும் தமிழ் திரைப்படங்களிலும் நடித்துள்ளார். 2008இல் வெளிவந்த தசாவதாரம் என்ற திரைப்படம் இவரின் முதல் தமிழ்த் திரைப்படமாகும்.

## நடித்த திரைப்படங்கள்
*ஜீனா சிர்ஃப் மேரே லியே (இந்தி)
*குவாஷிஷ் (இந்தி)
*கிஸ் கிஸ் கீ கிஸ்மத் (இந்தி)
*மர்டர் (இந்தி)
*பச்கே ரேனா ரே பாபா (இந்தி)
*த மித் (சீன மொழி)
*பியார் கே சைட் எஃபெக்ட்ஸ் (இந்தி)
*ஷாதி சே பெஹ்லே (இந்தி)
*டர்னா சரூரி ஹை (இந்தி)
*குரு (2007 திரைப்படம்) (இந்தி)
*ப்ரீதி ஏகே பூமி மெலிதே (இந்தி)
*ஆப் கா சுரூர் (இந்தி)
*ஃபௌஜ் மேன் மௌஜ் (இந்தி)
*வெல்கம் (இந்தி)
*அன்வெயில்ட் (இன்று வரை வெளிவரவில்லை)
*தசாவதாரம் (தமிழ்)

## வெளியிணைப்புகள்
இணைய திரைப்பட தரவுத் தளத்தில்

பகுப்பு:தமிழ்த் திரைப்பட நடிகைகள்
பகுப்பு:1981 பிறப்புகள்
பகுப்பு:இந்தித் திரைப்பட நடிகைகள்
பகுப்பு:ஆங்கிலத் திரைப்பட நடிகைகள்
பகுப்பு:வாழும் மக்கள்
பகுப்பு:1976 பிறப்புகள்
பகுப்பு:கன்னடத் திரைப்பட நடிகைகள்
சுமேரியக் கட்டிடக்கலை

[thumb|250px|left|[ஊர் (மெசொப்பொத்தேமியா)|ஊர் என்னும் நகரத்தில் உள்ள மன்னர் ஊர்-நம்மு எழுப்பிய சிகூரட் கோயிலின் மீட்டுருவம்]]
[thumb|250px|left|[ஊர் (மெசொப்பொத்தேமியா)|ஊர் எனுமிடத்தில் மன்னர் ஊர்-நம்மு எழுப்பிய  சிகூரட்டின் புகைப்படம், 2006]]

**சுமேரியக் கட்டிடக்கலை** என்பது மெசொப்பொத்தேமியா என்று முற்காலத்தில் அழைக்கப்பட்ட இன்றைய ஈராக்கில் வாழ்ந்த சுமேரியர்களால் வளர்த்தெடுக்கப்பட்ட கட்டிடக்கலையைக் குறிக்கும். இவர்களுடைய காலம் கிமு 4 ஆம் ஆயிரவாண்டு முதல் கிமு 3 ஆம் ஆயிரவாண்டு வரையிலாகும். மெசொப்பொத்தேமியாவில் பாரிய கட்டிடங்களை அமைக்கும் வழக்கம், ஏறத்தாழ கிமு 3100 ஆம் ஆண்டுக் காலப்பகுதியில், சுமேரியர்களுடைய நகரங்கள் அமைக்கப்பட்ட காலத்தில் தொடங்கியதாகக் கருதப்படுகிறது. இக் காலத்திலேயே எழுத்து முறையும் கண்டுபிடிக்கப்பட்டது. கிமு 4 ஆவது ஆயிரவாண்டின் நடுப்பகுதியில் இருந்து கிமு 3 ஆவது ஆயிரவாண்டின் தொடக்கம் வரையான 500 ஆண்டுக்காலப் பகுதியில் சுமேரியர்களால் அமைக்கப்பட்ட சமயச் சார்புடைய கட்டிடங்கள் கட்டிடக்கலை வடிவமைப்புக்கான முன் முயற்சிகளைத் தெளிவாகக் கட்டுகின்றன. இக் கோயில்கள் இரண்டு வகைகளாகக் காணப்பட்டன. ஒரு வகை மேடைகள் மீது அமைக்கப்பட்ட சிறிய கட்டிடங்களாகும். கோயில்களும், மேடையும் சுடாத செங்கற்களினால் அமைக்கப்பட்டன. இரண்டாவது வகைக் கோயில்கள் மேடையின்றி நில மட்டத்தில் அமைக்கப்பட்டன.

தொடக்கத்தில் சிறியவையாக இருந்த மேடைக் கோயில்கள் காலம் செல்லச் செல்லப் பெரிய அளவில் கட்டப்பட்டன. கிமு 2100 ஆம் ஆண்டளவில் கட்டப்பட்ட, ஊர்  என்னும் நகரத்தில் இருந்த கோயில் மேடை 60 மீ நீளமும், 45 மீ அகலமும், 23 மீ உயரமும் கொண்டதாக அமைக்கப்பட்டிருந்தது. இம் மேடைகள் சிகூரட்  '(ziggurats)* என அழைக்கப்பட்டன. இப் பெயர் *உயரமானது'' என்னும் பொருள் கொண்ட அசிரிய மொழிச் சொல்லிலிருந்து பெறப்பட்டதாகும்.

உபைதுகள் காலச் சிகூரட்டுகள், மேலே செல்லச் செல்ல அளவில் குறைந்து செல்வனவும், ஒன்றன்மீது ஒன்றாக அமைக்கப்பட்டனவுமான பல மேடைகளைக் கொண்டவையாக அமைக்கப்பட்டன.

## நகரங்கள்

சுமேரியர்களுடையது என அடையாளம் காணப்பட்ட மிகப் பழைய நகரம் எரிது ஆகும். இங்கே பல கால கட்டங்களையும் சேர்ந்த பல கோயில்கள் இருந்ததை அகழ்வாய்வுகள் காட்டுகின்றன. இங்கே அகழ்ந்து காணப்பட்ட மிகப் பழைய கோயில் சுமேரியக் கட்டிடக்கலைக்கே உரித்தான இயல்புகளைப் பெறத் தொடங்கிவிட்டதைக் காண முடிகின்றது. இங்கே காணப்படும் பிந்திய கோயில்கள் ஒப்பீட்டளவில் பெரியவை. கருவறை தவிர மேலும் இரண்டு அறைகளை இரு பக்கமும் கொண்டவையாக இவை காணப்படுகின்றன.

சுமேரியர்களின் மிகப்பெரிய நகரம் வர்க்கா ஆகும். இது கிமு 2900 - கிமு 2340 காலப் பகுதியில் 9 கிலோமீட்டர் சுற்றளவைக் கொண்டதாக அமைந்திருந்தது. இதன் பரப்பளவின் மூன்றில் ஒரு பகுதியில் கோயில்களும், பொதுக் கட்டிடங்களும் அமைந்திருந்தன. இந்த நகரத்தில் அமைந்திருந்த கட்டிடங்களுள் முக்கியமானவை தாய்க் கடவுளுக்கும், வானக் கடவுளுக்கும் உரிய இரண்டு கோயில்கள் ஆகும்.

## இதனையும் காண்க
* சுமேரியா
* சுமேரிய மொழி
* சுமேரியர்களின் மதம்
* சுமேரிய கடவுள்கள்
* அக்காதியம்
* இட்டைட்டு மொழி
* மெசொப்பொத்தேமியா

## மேற்கோள்கள்


பகுப்பு:கட்டிடக்கலைப் பாணிகள்
பகுப்பு:மெசொப்பொத்தேமியாவின் வரலாறு
பகுப்பு:சுமேரிய நாகரிகம்
செந்நெறிக்காலக் கட்டிடக்கலை

**செந்நெறிக்காலக் கட்டிடக்கலை** என்பது பண்டைக்காலக் கிரேக்க மற்றும் ரோமர் காலக் கட்டிடக்கலைகளைக் குறிக்கும் ஒரு தொடராகும். செந்நெறிக்காலம், பாரசீகப் போர்க் காலம் (கிமு 490-479) தொடங்கி கிபி 500 ஆம் ஆண்டில் ரோமப் பேரரசு வீழ்ச்சியடைந்த காலப்பகுதிவரை எனக் கருதப்படுகிறது. இச் செந்நெறிக்காலக் கட்டிடக்கலை, கட்டிடக்கலை வரலாற்றில் அதிகமான செல்வாக்குச் செலுத்திய ஒன்று எனலாம். இக் காலக் கட்டிடக்கலையின் அடிப்படையான கூறு, கட்டிடக்கலை ஒழுங்குகள் ஆகும். கிரேக்கக் கட்டிடக்கலையில் மூன்று வகையான ஒழுங்குகள் பயன்பாட்டில் இருந்தன. இவை டொறிய ஒழுங்கு, அயனிய ஒழுங்கு, கொறிந்திய ஒழுங்கு என்பனவாகும். ரோமர் காலத்தில் மேலும் புதிய இரண்டு ஒழுங்குகள் அறிமுகப்படுத்தப்பட்டன. இவை தஸ்கன் ஒழுங்கு, கூட்டு ஒழுங்கு என்பன. எனினும் இவை கிரேக்க ஒழுங்குகளான டொறிய மற்றும் கொறிந்திய ஒழுங்குகளின் வேறுபாடுகள் ஆகும்.  

கிரேக்கக் கட்டிடக்கலை சிறப்பாக தூண்களையும், வளைகளையும் கொண்ட அமைப்பு முறையிலானது. ரோமர் தமது கட்டிடங்களில் வளைவுகளைப் (arch) பயன்படுத்தி அதன் பயன்பாட்டை முழுமையாக்கினர். அத்துடன் வளைவின் அமைப்பு முறையைப் பயன்படுத்தி வளைகூரை, குவிமாடம் ஆகிய கட்டிடக் கூறுகளையும் அறிமுகப்படுத்தினர்.

## மேற்கோள்கள்

பகுப்பு:கட்டிடக்கலைப் பாணிகள்
பகுப்பு:செந்நெறிக்காலக் கட்டிடக்கலை
தொல்லியல் களம்

**தொல்லியல் களம்** (archaeological site) என்பது, தொல்லியல் முறைகள் மூலம் ஆய்வு செய்யப்படக் கூடியதும், கடந்த கால நடவடிக்கைகளுக்கான சான்றுகளை உள்ளடக்கியதுமான ஒரு இடத்தை அல்லது ஒரு தொகுதி இடங்களைக் குறிக்கும். இது தொல்லியல் பதிவுகளின் ஒரு பகுதியாகவும் அமைகின்றது. இங்கே கடந்தகாலம் என்று குறிப்பிடுவது, வரலாற்றுக்கு முந்திய காலம், வரலாற்றுக் காலம், அல்லது தற்காலமாக இருக்கலாம். இது தவிர, ஆய்வுசெய்யப்படும் காலப் பகுதியையும், பயன்படுத்தும் கோட்பாட்டு அணுகுமுறையையும் பொறுத்துக் களம் ஒன்றின் வரைவிலக்கணம் மற்றும் புவியியல் எல்லைகள் பெரிதும் வேறுபடக்கூடும். புதையல்கள், புதைகுழிகள் போன்றவை காணப்படும் இடங்களும் இக் களத்துள் அடங்கும். 

பொதுவாகத் தொல்லியல் களமொன்றின் எல்லைகளை வரையறுப்பது மிகவும் கடினமானது. ஒரு களம் சில சமயங்களில் ஒரு குடியிருப்பைக் குறிப்பதாக இருக்கக்கூடும், ஆனால் தொல்லியலாளர் இதனைச் சுற்றி மனித நடவடிக்கைகள் இருந்திருக்கக் கூடிய இடங்களின் எல்லைகளையும் வரையறுக்க வேண்டும். பண்பாட்டு வள மேலாண்மை என்ற வகையில் நடைமுறைப்படுத்தப்படும் வளர்ச்சியை இலக்காகக் கொண்ட தொல்லியல் தொடர்பில், களத்தை, வளர்ச்சிக்காகக் குறித்த எல்லைகளுக்குள் அடக்கவேண்டியதாக இருக்கும். இது சில சமயங்களில் வசதியாகவோ அல்லது வசதியீனமாகவோ இருக்கலாம். இவ்வாறான வேளைகளிலும், குறிப்பிட்ட சான்றுகள் காணப்படும் இடத்தின் எல்லைக்கு வெளியேயும் கவனம் செலுத்தப்பட வேண்டும். 

தொல்பொருட்கள் அல்லது தொல்லியல் அம்சங்கள் இருப்பதைக் கொண்டே களங்களை அடையாளம் காணுதல் மரபு. அடுப்புகள், கட்டிடங்கள் போன்றவை பொதுவான தொல்லியல் எச்சங்களாகும். மனித நடவடிக்கைகளினால் விளைந்த ஆனால் வேண்டுமென்றே மாற்றங்கள் செய்யப்படாத எலும்புகள், செதில்கள், விதைகள் போன்ற உயிரியல் பொருட்கள், உயிரெச்சங்கள் முதலியனவும் தொலியல் களங்களில் பொதுவாகக் காணப்படுவனவாகும். பழையகற்காலம், இடைக்கற்காலம் போன்றவை தொடர்பில், சிறிய செதுக்கப்பட்ட கல்கூட ஆய்வுக்கு உரியதாக இருக்கும். நிலத்தோற்றத் தொல்லியல், தனித்தனியான மனித நடவடிக்கைகளைப் பரந்த சூழலியல் பின்னணியிலேயே நோக்குகிறது. இது, களங்களின் வரையறுக்கப்பட்ட எல்லை என்னும் கருத்துருவை மேலும் சிக்கலாக்குகிறது. மேலும், நிலவியல்சார் தொல்லியலாளர்களும், சூழலியல்சார் தொல்லியலாளர்களும், மனித நடவடிக்கைகளுடன் தொடர்பற்ற ஆனால், ஒரு தொடர்ச்சியான இயற்கையான நிலவியல் அல்லது கரிமப் படிவுகளை ஆய்வுக்குரிய ஒன்றாகக் கருதக் கூடும்.

## மேற்கோள்கள்

பகுப்பு:தொல்லியல்
மலைவலம்

thumb|right|300px|மலைவலப் பாதை, திருவண்ணாமலை, வலது பக்கத்தில் சுரிய லிங்கம்
**மலைவலம்** அல்லது **கிரிவலம்** எனப்படுவது புனித மலையாக கருதும் மலையையோ அல்லது கோயில் அமைந்த மலையையோ வலம் வருதலாகும். கயிலை மலையை வலம் வரும் பழக்கம் இருந்துவருகிறது. கிரி என்றால் மலை; வலம் என்றால் சுற்றுதல் என்று பொருள். அதனால் மலையை சுற்றி வருவது கிரிவலம் என்று அழைக்கப்படுகிறது. தமிழகத்தில் இவ்வாறு பல இடங்களில் பெரும்பாலும் பௌர்ணமி நாளன்று மலைவலம் வரும் நிகழ்வு நடந்தாலும், குறிப்பாக திருவண்ணாமலையில் உள்ள அருணாச்சல மலையை பக்தியோடு பக்தர்களால் சுற்றிக் கும்பிடப்படும் நிகழ்வு மிகப் பிரபலமாக உள்ளது. புராண காலம் முதல் இன்று வரையில் மலைவல யாத்திரை திருவண்ணாமலைக்கு சிறப்பைச் சேர்க்கிறது. மலையில் உள்ள குகைகளில் சித்தர்கள், யோகிகள் தவம் செய்தனர். பின் குகைகளிலேயே இறைவனுடன் கலந்து ஜீவசமாதி நிலையை அடைந்தனர். இதனால் அம்மலையில் சக்தி அதிர்வலைகள் அதிகமாகி மலையைச் சுற்றி வருவதால் இறை அருளும் மகான்களின் ஆசியும் பக்தர்கள் பெறுகின்றனர் என்பது பக்தர்களின் நம்பிக்கை.

## மலையின் அமைப்பு

அருணாச்சல மலையானது 2668 அடி உயரத்துடனும் 14 கிலோமீட்டர் சுற்றளவுடன் காட்சியளிக்கிறது. மலையைச் சுற்றிலும் எண்கோண வடிவில் எட்டு சிவலிங்கங்கள் அமைந்துள்ளன.
அவைகள் 
# இந்திர லிங்கம் 
# அக்னி லிங்கம் 
# எம லிங்கம் 
# நிருதி லிங்கம் 
# வருண லிங்கம் 
# வாயு லிங்கம் 
# குபேர லிங்கம் 
# ஈசான்ய லிங்கம்

ஆதிப்பரம்பொருளாக விளங்கும் அண்ணாமலையின் அடிவாரத்தைச் சுற்றி கால்நடையாக வலம் வரும்போது சுற்றியுள்ள மூலிகை சக்தி மிக்க செடிகொடிகளின் காற்றைச் சுவாசிப்பதால் உடல் நலமடைவதோடு மலையின் சக்திமிகு அதிர்வுகள் வாழ்வை நல்விதமாக அமைத்துக்கொள்ளவும் உதவுகின்றன என்பது பக்தர்களின் நம்பிக்கை.

பகுப்பு:திருவண்ணாமலை மாவட்டத்திலுள்ள இந்துக் கோயில்கள்
பகுப்பு:இந்து சமய வழிபாட்டுச் சடங்குகள்
தங்கனீக்கா

thumb|170px|right|ஜெர்மனிய கிழக்கு ஆபிரிக்காவின் கொடி (1885-1919)
thumb|170px|right|தங்கனீக்காவின் கொடி (1919-1961)
thumb|170px|right|தங்க்கனீக்கா குடியரசின் கொடி 1962–64
**தங்கனீக்கா** (*Tanganyika*) என்பது கிழக்கு ஆபிரிக்காவில் தான்சானியா நாட்டின் பெருநிலப்பரப்பாகும். இது கிழக்காபிரிக்காவில் பாயும் முக்கிய பெரும் ஏரிகளான விக்டோரியா ஏரி, மலாவி ஏரி, மற்றும் தங்கனீக்கா ஏரி ஆகியவற்றின் கரைகளில் அமைந்திருக்கிறது. முன்னர் ஜெர்மனிய கிழக்கு ஆபிரிக்காவின் (*Deutsch-Ostafrika*) ஒரு குடியேற்ற நாடாக இருந்தது. முதலாம் உலகப் போரின் போது பிரித்தானியாவின் இராணுவ ஆட்சியின் கீழ் வந்த தங்கனீக்கா 1919 இல் வேர்சாய் ஒப்பந்தப்படி இது பிரித்தானிய ஆட்சியின் கீழ் "தங்கனீக்கா பிரதேசம்" என்ற பெயரில் இருந்தது. பின்னர் இது ஐநாவின் நிர்வாகப் பொறுப்பின் கீழ் கொண்டு வரப்பட்டது.

டிசம்பர் 9, 1961 இல் இது தங்கனீக்கா என்ற பெயரில் தனிநாடாகியது. ஜூன் 9, 1962 இல் இது பொதுநலவாயத்தின் கீழ் "தங்கனீக்கா குடியரசு" என்ற பெயரில் குடியரசாகியது. 1964 இல் இது சன்சிபார் தீவுகளுடன் இணைந்து "தங்கனீக்கா மற்றும் சன்சிபார் ஐக்கிய குடியரசு" என்ற பெயரில் ஒன்றுபட்டன. இதன் பெயர் ஏப்ரல் 26, 1964 இல் தான்சானியா ஐக்கிய குடியரசு எனப் பெயர் மாற்றம் பெற்றது.

[thumb|left|தங்கனீக்கா, மற்றும் [சன்சிபார் தீவுகளை உள்ளடக்கிய தான்சானியா]]
'தங்கனீக்கா' என்ற பெயர் சுவாஹிலி மொழியில் *தங்கா* என்பது 'கப்பல் பயணம்' மற்றும் *நீக்கா* என்பது 'பாழ்வெளி' என்ற்ற் பொருள்படும். அதாவது பாழ்வெளியில் கப்பல் பயணம் செய்தல்" எனப்பொருள்படும்.

## மேற்கோள்கள்

## வெளி இணைப்புகள்
* 1886 இல் தங்கனீக்கா, மற்றும் சன்சிபாரின் வரைபடம்

பகுப்பு:தான்சானியா
பகுப்பு:ஆபிரிக்காவின் முன்னாள் நாடுகள்
பகுப்பு:முன்னாள் குடியரசுகள்
தொல்லியல் பதிவு

**தொல்லியல் பதிவு** (*Archaeological record*) என்பது, கடந்தகால மனித நடவடிக்கைகளின் எச்சங்களை உள்ளடக்கும் தொல்லியல் சான்றுகளைக் குறிக்கும். கடந்தகாலத்தைப் பகுத்தாய்ந்து மீளுருவாக்கம் செய்ய்வதற்காகத் தொல்லியலாளர் இவற்றைத் தேடிப் பதிவு செய்கின்றனர். முக்கியமாக இவை அகழ்வாய்வில் வெளிக்கொணரப்பட்ட பொருட்களாக அமைகின்றன.  

குறிப்பிட்ட தொல்லியல் களம் ஒன்றில் உள்ள தொல்லியல் பதிவு சில வேளைகளில் தொல்லியல் தொடரியம் (archaeological sequence) என்றும் அழைக்கப்படுவது உண்டாயினும், இரண்டு சொற்களும் ஒரே பொருள் தருவன அல்ல. தொல்லியல் பதிவு என்பது முழுமையான பொருள் தருவதாக இருக்கிறது. இச்சொல்லை தொல்பொருட்களுக்கும், பிற சான்றுகளான உயிரியல் பொருட்கள் போன்றவற்றுக்கும், அவற்றுடன் இணைந்த தொடர்புகளுக்கும், அடுக்கியல் தொடர்பிலும் பயன்படுத்தலாம். ஆனால் தொல்லியல் தொடரியம் என்பதை, அடுக்கியல் ஆய்வினால் அல்லது பிற காலங்கணிக்கும் முறைகளினால் தீர்மானிக்கப்படும் காலவரிசை தொடர்பிலேயே பயன்படுத்த முடியும். 

தொல்லியல் பதிவுகள் அறியப்பட்ட மற்றும் அறியப்படாத தொல்லியல் களங்களை அடக்குகிறது. இது களத்திலேயே பாதுகாக்கப்பட்ட தொல்பொருட்களையும், அருங்காட்சியகங்களில் வைத்துப் பாதுகாக்கப்படும் தொல்பொருட்களையும், தொல்லியல் ஆய்வுகள், விளக்கங்கள் தொடர்பான ஆவணங்களையும் உள்ளடக்கும்.

பகுப்பு:தொல்லியல்